"Emmmmeeeeeeee, ma tahaaan seda  karpiiiii. Ma panen sinna oma ehteeed, mul on seda väääga vajaaa," pinises Väike Notsu udusireenina poes. Meenutasin, et ostsin talle alles ehetekarbi, aga ketid-sõrmused vedelevad endiselt mööda maja kõikjal alates pesumasinapealsest ja lõpetades söögilauaalusega.    Väike Notsu vedas oma parajasti väga vildakil oleva moka veel kõveramaks ja jätkas süüdistavas kõneviisis: "Ära valeta, sina pole mulle üldse midagi ostnud, päkapikud tõid hoopis!"    Nojah:) Kõik õige.